KS Daily View วันที่ ึ 7 ก.พ. 2565
7 กุมภาพันธ์ 2565

KS Daily View 07.02.2022 >>> ติดตาม US 10Y bond yield ปรับตัวทะลุ 1.9% สูงสุดตั้งแต่ปี 2019 หนุนกลุ่มประกันชีวิต/ติดตามสถานการณ์ semiconductor chip shortage ที่อาจลากยาวกว่าคาดอาจกระทบผู้ผลิตชิ้นส่วนยายนต์ในไทย/ SET คาด 1670 หุ้นแนะนำ JWD, BCP
PF and REITs sector: ติดตามรัฐมนตรีว่าการกระทรวงคมนาคมมีนโยบายโยกงานกรมทางหลวง 4 โครงการให้การทางพิเศษฯ ใช้แหล่งเงินผ่านกองทุนอินฟราสตรักเจอร์ (TFF) ประกอบด้วย 1.โครงการทางด่วนกะทู้-ป่าตอง จ.ภูเก็ต วงเงิน 14,470 ล้านบาท 2.โครงการก่อสร้างทางด่วนช่วงเมืองใหม่-เกาะแก้ว-กะทู้ วงเงิน 30,456 ล้านบาท 3.มอเตอร์เวย์ M7 ศรีนครินทร์-สุวรรณภูมิ วงเงินลงทุน 29,550 ล้านบาท และ 4.ทางด่วนฉลองรัช ช่วงจตุโชติ-วงแหวนรอบที่ 3 วงเงิน 21,919 ล้านบาท เพื่อเป็นจุดเชื่อมต่อ (junction) กับมอเตอร์เวย์ M6 บางปะอิน-นครราชสีมา
Financial sector: ติดตามแบงก์สบช่อง รัฐไม่ต่อมาตรการลดภาษีที่ดิน ดึงเศรษฐีนำแลนด์แบงก์บริหารสร้างผลตอบแทนสู้ค่าภาษี โดยธนาคารจะปล่อยสินเชื่อ land loan โดยมีต้นทุนดอกเบี้ยเฉลี่ย 2-3% แล้วนำเงินไปลงทุนในหุ้นกู้อนุพันธุ์นี้ให้ผลตอบแทนเฉลี่ย 10% ซึ่งมีส่วนต่าง 8% โดย KBANK ตั้งเป้าพอร์ต land loan 2 หมื่นล้านบาท โต 100% YoY ในปี 2565 ขณะที่ทาง KKP ก็มี "portfolio property financing" หรือ PPF ให้บริการลูกค้าเช่นกัน โดย PPF จะมีต้นทุนเงินกู้อยู่ที่ 3% และตั้งเป้าผลตอบแทนให้ลูกค้าอย่างน้อย 1 เท่าจากดอกเบี้ยหรือประมาณ 6% โดยธนาคารตั้งเป้าปี 2565 จะปล่อยวงเงินสินเชื่อใหม่กลุ่มลูกค้า PPF ราว 2,500 ล้านบาท เติบโต 90% YoY
ติดตาม US 10Y bond yield ซึ่งล่าสุดปรับขึ้น 8.9bps. ปิดที่ 1.918% สูงสุดนับแต่เดือน ธ.ค. 2019 หลังสหรัฐฯรายงานตัวเลขการจ้างงานนอกภาคเกษตรเดือน ม.ค. เพิ่มขึ้น 476,000 ตำแหน่งสูงกว่าคาดการณ์ที่ 150,000 ตำแหน่ง มอง Thai 10Y bond yield จะปรับขึ้นตาม ขณะที่วันพฤหัสฯ ที่ 10 ก.พ. จะมีประกาศตัวเลขเงินเฟ้อของสหรัฐฯ ซึ่งคาดว่าจะเร่งตัวขึ้นต่อ และจะเป็นแรงหนุนต่อ US 10Y bond yield มองกลุ่มประกันชีวิตจะได้ประโยชน์จากธีมดังกล่าว

Auto sector: ติดตามสถานการณ์ semiconductor chip shortage ที่อาจลากยาวกว่าคาด โดยล่าสุดทาง Ford มีแผนจะชะลอการผลิตรถยนต์รุ่น Ford Bronco, Mustang Mach-E EV, และ รถกระบะ F-150 ที่ฐานการผลิตใน Michigan, Illinois และ Mexico ขณะที่ยอดจดทะเบียนรถยนต์ใหม่ในเดือน ม.ค. ในประเทศหลักๆของยุโรป เช่น ฝรั่งเศส และอิตาลี ปรับตัวลง 22.5% YoY และ 23.7% YoY สะท้อนปัญหา chip shortage เช่นกัน โดยทางค่ายรถยนต์ประเมินว่าสถานการณ์จะดีขึ้นใน 2H22 ขณะที่ ผู้ผลิต chip รถยนต์ชั้นนำ ได้แก่ NXP และ Infineon มองว่าปัญหาจะลากยาวกว่านั้น ประเมินผลกระทบดังกล่าวต่อผู้ผลิตชิ้นส่วนยายนต์ในไทย เช่น AH (มียอดขายในยุโรป 20%) และ SAT (จะเริ่มส่งเพลาไปให้ Ford สำหรับรุ่น F-150 ใน 1Q22 คิดเป็นสัดส่วนรายได้ 6% ของปี 2565)
4Q21 earnings announcement: 7 Feb (ADVANC), 8 Feb (IRPC, KCE), 10 Feb (AOT, DCC, GVREIT, IMPACT, INTUCH, LPN, SF), 11 Feb (EPG, GGC, GLOBAL, GPSC).
มุมมองตลาดหุ้น SET คาด 1670 หุ้นแนะนำ JWD, BCP
Top pick: JWD (ราคาพื้นฐาน 22.60 บาท). เรามีมุมมองเชิงบวกมากขึ้น หลังราคาหุ้นที่ปรับตัวลงมาสร้าง upside ที่น่าสนใจ ทั้งนี้เราชอบการลงทุนใหม่ๆของบริษัทที่จะหนุนการเติบโตในระยะข้างหน้า.
BCP (ราคาพื้นฐาน 31.25 บาท).คาดการณ์โมเมนตัมเชิงบวกของกำไรใน 1Q22 โดยโครงการ 3E ช่วยหนุนกำลังการผลิตและ GRM เพิ่มขึ้น ขณะที่ราคาหุ้นไม่แพง.
รายงานตัวเลขเศรษฐกิจ
วันจันทร์ ติดตาม ดัชนี Caixin Service PMI ของจีนเดือน ม.ค. คาด 51 จุด (-3.9% MoM)
วันอังคาร ติดตาม ดุลการค้าของสหรัฐฯ เดือน ม.ค. คาดขาดดุล US$83bn (เพิ่มขึ้นจาก -US$80.2bn)
วันพุธ ติดตาม การประชุม กนง.ของไทยคาดคงอัตราดอกเบี้ยนโยบายที่ 0.50% การประชุมธนาคารกลางอินเดียคาดคงอัตราดอกเบี้ยนโยบายที่ 4% ปริมาณสต๊อกน้ำมันดิบสหรัฐฯ รายสัปดาห์ของสหรัฐฯ ถ้อยแถลงของ Fed Mester
วันพฤหัสฯ ติดตาม ตัวเลขดัชนีความเชื่อมั่นผู้บริโภคของไทย ดัชนี PPI ของญี่ปุ่นเดือน ม.ค. คาด +0.4% MoM และ +8.2% YoY ตัวเลข Inflation ของสหรัฐฯ เดือน ม.ค. คาด +0.5% MoM และ +7.3% YoY ตัวเลข Core Inflation ของสหรัฐฯ เดือน ม.ค. คาด +0.5% MoM และ +5.9% YoY ตัวเลขการขอรับสวัสดิการว่างงานของสหรัฐฯ รายสัปดาห์คาด +2.5 แสนคน และรายงานภาวะตลาดน้ำมันเดือน ม.ค. ของ OPEC
วันศุกร์ ติดตาม ตัวเลข Loan growth ของจีนเดือน ม.ค. คาด +11.9% YoY ยอดขายรถยนต์ของจีนเดือน ม.ค. คาด -0.7% YoY ตัวเลข GDP 4Q21 ของอังกฤษคาด +1.1% QoQ และ +6.5% YoY รายงานภาวะตลาดน้ำมันเดือน ม.ค. ของ IEA ตัวเลข Michigan Consumer Sentiment เดือน ม.ค. คาด 67.5 จุด (+0.4% MoM) และรายงาน Fed monetary policy rerpot ที่เสนอต่อสภาคองเกรส
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp